als_Latn dik_Latn sag_Latn
Temat Kryesore
- Greqia kolektive ndihet e poshtëruar nga Evropa dhe sidomos nga Gjermania
Vlera argëtuese është e madhe, dëmi politik po ashtu. Prej muajsh gjermanët dhe grekët sulmojnë verbalisht njëri-tjerin. Grindja ka aspekte të ndryshme, por të kujton edhe një konflikt brezash. Në Bruksel ata janë "vetëm të nervozuar", thotë një njohës i BE-së. Menaxhimi financiar grek është joerioz, teknikisht plot gabime, ndërsa komunikimi është një katastrofë e vërtetë. Ajo që sigurohet në tryezën e bisedimeve, bie poshtë me intervistën e parë, kritikon familja e madhe e BE.
Ndërsa Greqia kolektive ndihet e patronizuar nga Evropa dhe e poshtëruar, sidomos nga Gjermania. Sidomos ministri i Financave, Yanis Varoufakis, zë rregullisht titujt e shtypit me kritikat e tij ndaj planit të BE për kapërcimin e borxhit grek. Eshtë një "ëaterboarding fiskal" dhe jo një plan shpëtimi për Greqinë, thuhet nga Athina. Marrëdhëniet mes Berlinit dhe Athinës janë rënduar shumë.
"To Vima", gazeta me traditë e së dielës në Athinë, flet për "betejën e Berlinit". Dhe Panos Kammenos, ministri i Mbrojtjes i Greqisë dhe përfaqësues i partisë së djathtë populiste në pushtet Anel, akuzon ministrin e Financae Wolfgang Schäuble, se bën një luftë psikologjike për të helmuar marrëdhëniet mes dy vendeve. Kryetari i PSD, njëkohësisht zëvendëskancelar, Sigmar Gabriel, edhe ai një person, që nuk e peshon pa tjetër çdo fjalë, hidhet tani në mbrojtje të Schäubles (CDU), kolegut të tij në kabinetin qeveritar. "Tani mjaft më", i tha ai gazetës"Bild". Ajo që ai nuk e pranon, janë "sulmet e vazhdueshme kundër ministrit gjerman të Financave, Ëolfgang Schäuble, nga zyrtarët e qeverisë greke." Dhe tani hyn edhe gishti i mesit në lojë.
Dhe ai preokupon që nga e diela në mbrëmje teleshikuesit. Yanis Varoufakis shihet duke folur në Zagreb 2013. Në atë kohë, i ftuar si profesor ekonomie, ai pati referuar mbi eurokrizën dhe i rekomandoi vendit të tij që të atestojë insolvencën, por në të njëjtën kohë të qëndrojë në eurozonë. "(…) për t'i treguar Gjermanisë gishtin dhe për t'i thënë: Tani mund ta zgjidhni vetë problemin." Në klip në këtë pjesë duket gishti i mesit, gjë për të cilën Varoufakis thotë, se është një fallsifikim. Pavarësisht, nëse është vërtetë, apo i fallsifikuar, ai i trondit edhe më tej marrëdhëniet gjermano-greke.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn